cyanic-selkie/wikianc huggingface dataset:
ফাবিয়ানো কারুয়ানা
প্রারম্ভিক জীবন
পেশাদারী দাবায় অন্তর্ভূক্তির লক্ষ্যে ২০০৪ সালে বারো বছর বয়সে তার পরিবার ব্রুকলিন থেকে মাদ্রিদে চলে যান। ২০০৫ থেকে ২০১৫ পর্যন্ত ইতালির পক্ষে খেলেন। মাদ্রিদে তিনি আন্তর্জাতিক মাস্টার বরিস জটনিকের কাছে প্রশিক্ষণ নেন। এরপর ২০০৭ সালে গ্র্যান্ডমাস্টারআলেকজান্ডার চারনিনের কাছে প্রশিক্ষণ নেয়ার জন্য বুদাপেস্টে চলে যান। ২০১০ সালে সুইজারল্যান্ডের লুগানোতে চলে আসেন। ঐ বছর শেষে গ্র্যান্ডমাস্টার ভ্লাদিমির চাচেলভের কাছে খেলা শেখেন।
খেলোয়াড়ী জীবন
কারুয়ানা মার্কিন যুক্তরাষ্ট্র দাবা ফেডারেশনের (ইউএসসিএফ) বেনেফেক্টর লাইফ মেম্বার ও ১৯৯৮ সালে ৫ বছর বয়স থেকে ফেডারেশনের সদস্য।
রামটেক লোকসভা কেন্দ্র
রামটেক লোকসভা কেন্দ্রটি মহারাষ্ট্র রাজ্যের ৪৮ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৬ টি বিধানসভা কেন্দ্র নিয়ে গঠিত। এই নির্বাচনী কেন্দ্রটি নাগপুর জেলায় অবস্থিত। এই লোকসভা কেন্দ্রের সদর দফতর রামটেক শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল মারাঠি।
মহারাষ্ট্র সবচেয়ে গুরুত্বপূর্ণ আসনগুলির মধ্যে অন্যতম হল রামটেক লোকসভা আসন। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
বিধানসভা কেন্দ্র গুলি
লোকসভা কেন্দ্রটি ৬ টি বিধানসভা কেন্দ্র নিয়ে গঠিত। এগুলি হল-
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি নাগপুর জেলায় অবস্থিত।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়।এই নির্বাচনী এলাকাটি নাগপুর জেলায় অবস্থিত।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি বুলধানা জেলায় অবস্থিত।
রামটেক লোকসভা কেন্দ্র বিজয়ী বর্তমান ও প্রাক্তন সংসদ
রামটেক লোকসভা কেন্দ্র বিজয়ী বর্তমান সংসদ শিব সেনা দলের সদস্য কৃপাল তুমানে এবং যিনি গত দুই বারের সংসদ (২০১৪ ও ২০১৯ )।
আরও পড়ুন
ওয়ারধা লোকসভা কেন্দ্র নন্দুরবার লোকসভা কেন্দ্র
লাইন প্রথা
লাইন প্রথা ১৯২০ সালে আসামের কামরূপ ও নওগাঁও জেলায় বাঙ্গালি অভিবাসীদের বসবাসের জন্য একটি সীমারেখা। এটি ছিল আসাম রাষ্ট্রের স্বদেশীয় সম্প্রদায়কে অভিবাসী মুসলমান বাংলাভাষী জনগোষ্ঠী থেকে পৃথক করে রাখার ব্যবস্থা। আদিবাসী ও বাঙ্গালি অভিবাসীদের মধ্যে কোনরকম দ্বন্দ্ব পরিহারের উদ্দেশ্যে এই প্রথা প্রবর্তিত হয়।
মহেশখালী থানা
মহেশখালী থানা বাংলাদেশের কক্সবাজার জেলার অন্তর্গত মহেশখালী উপজেলার একটি থানা।
প্রতিষ্ঠাকাল
মহেশখালী থানা গঠিত হয় ১৮৫৪ সালে।
প্রশাসনিক এলাকাসমূহ
মহেশখালী উপজেলার ১টি পৌরসভা ও ৮টি ইউনিয়নের প্রশাসনিক কার্যক্রম মহেশখালী থানার আওতাধীন।
বালিগ্রাম ইউনিয়ন
বালিগ্রাম ইউনিয়ন বাংলাদেশর ঢাকা বিভাগের মাদারীপুর জেলার ডাসার উপজেলার একটি ইউনিয়ন যা ১৯টি গ্রাম নিয়ে গঠিত।
ভৌগোলিক উপাত্ত
বালিগ্রাম ইউনিয়নের মোট আয়তন ৫,৭৫৬ একর বা ২৩.৩০ বর্গ কিলোমিটার। গ্রামের সংখ্যা ১৯টি। ঘরবাড়ির সংখ্যা ৪,৭২১টি।
হাট-বাজার রয়েছে ৮টি। মসজিদের সংখ্যা ৪৯টি এবং মন্দিরের সংখ্যা ৫টি।
জনসংখ্যার উপাত্ত
বাংলাদেশের ২০১১ সালের আদমশুমারি অনুযায়ী বালিগ্রাম ইউনিয়নের ৪,৭২১টি পরিবারে মোট জনসংখ্যা ২২,৭২৭ জন এবং প্রতি বর্গ কিলোমিটারে ৯৮০ জন লোক বাস করে। এদের মধ্যে ১১,৬৭৩ জন পুরুষ ও ১১,০৫৪ জন মহিলা এবং লিঙ্গ অনুপাত ১০৬। মুসলিম ধর্মালম্বী ২০,৭৯১ জন ও হিন্দু ধর্মালম্বী ১,৯৩৬ জন।
বলরাজ সাহনি
বলরাজ সাহনি (জন্ম যুধিষ্ঠির সাহনি;১ মে ১৯১৩ – ১৩ এপ্রিল ১৯৭৩) ছিলেন একজন খ্যাতিমান ভারতীয় চলচ্চিত্র এবং মঞ্চ অভিনেতা। একজন অত্যন্ত বিদ্বান ও রাজনৈতিক সচেতন ব্যক্তিত্ব হিসাবে চলচ্চিত্র জগতে সুপ্রতিষ্ঠিত হয়েছিলেন অভিনয়ের প্রতি অসীম আগ্রহ, ভালোবাসা, নিষ্ঠা, অপরিসীম ধৈর্য্যের গুণে। ধরতি কে লাল (১৯৪৬), দো বিঘা জমিন (১৯৫৩), ছোটি বহন (১৯৫৯), কাবুলিওয়ালা(১৯৬১) ইত্যাদি চলচ্চিত্রে অভিনয়ের জন্য সর্বাধিক পরিচিত ছিলেন। প্রখ্যাত হিন্দি লেখক, নাট্যকার এবং অভিনেতা ভীষ্ম সাহনি ছিলেন তার অনুজ।
জন্ম ও প্রারম্ভিক জীবন
ডান|থাম্ব|248x248পিক্সেল| বলরাজ সাহনি তার স্ত্রী দময়ন্তীর সাথে,১৯৩৬ খ্রিস্টাব্দে। থাম্ব| [[দো বিঘা জমিন ছবিতে বলরাজ সাহনি, রতন কুমার এবং নানা পালসিকার (১৯৫৩)]] বলরাজ সাহনির জন্ম ১৯১৩ খ্রিস্টাব্দের ১ মে ব্রিটিশ ভারতের অধুনা  পাকিস্তানের  পাঞ্জাব প্রদেশের  রাওয়ালপিন্ডিতে আর্যসমাজভুক্ত পরিবারে।  পিতা হরবংশলাল সাহনি এবং মাতা  লক্ষ্মীদেবী। জন্মের পর তার নাম রাখা হয়েছিল যুধিষ্ঠির। তিনি তার পিতা-মাতার প্রথম পাঁচ কন্যা সন্তানের পর প্রথম পুত্র সন্তান ছিলেন। তিন কন্যা সন্তান শৈশবে মারা যায়। তার জীবিত ভগিনী দুজন হলেন বেদবতী ও সাবিত্রী এবং ভীষ্ম সাহনি ছিলেন তার অনুজ। প্রথম দিকে তার বাল্যকালের পাঠ শুরু হয় আর্য সমাজের এক গুরুকুল বিদ্যালয়ে। পরে পাশ্চাত্য শিক্ষায় শিক্ষালাভের জন্য আর্যসমাজ প্রতিষ্ঠাতা দয়ানন্দ সরস্বতীর শিষ্য হংসরাজ প্রতিষ্ঠিত রাওয়ালপিন্ডির দয়ানন্দ অ্যাংলো বৈদিক (ডি এ ভি) স্কুলে পড়াশোনা করেন। এখানে তার মেন্টর শিক্ষক ছিলেন যশবন্ত রাই। কলেজের পাঠ লাহোরের গভর্নমেন্ট গর্ডন কলেজে। লাহোর থেকে পরবর্তী চার বৎসরে ইংরেজি সাহিত্যে স্নাতক ও  স্নাতকোত্তর শিক্ষা সমাপ্ত করার পর, তিনি রাওয়ালপিন্ডিতে ফিরে যান এবং পারিবারিক ব্যবসায় যোগ দেন। তিনি হিন্দিতে স্নাতক হয়েছিলেন। এর পর  তিনি যশবন্ত রাইয়ের ছোট বোন দময়ন্তীকে বিবাহ  করেন।
১৯৩৭ খ্রিস্টাব্দে বলরাজ এবং তাঁর স্ত্রী দময়ন্তী  রাওয়ালপিন্ডি ত্যাগ করে  বাংলার শান্তিনিকেতনে রবীন্দ্রনাথ ঠাকুরের বিশ্বভারতী বিশ্ববিদ্যালয়ে ইংরেজি ও হিন্দি শিক্ষক হিসেবে যোগ দেন। এখানেই তাদের পুত্র পরীক্ষিতের জন্ম হয় এবং তার স্ত্রী দময়ন্তীও স্নাতক হন। শান্তিনিকেতনে এক বছর কাটিয়ে ১৯৩৮ খ্রিস্টাব্দে তিনি  মহাত্মা গান্ধীর সেবাশ্রমে চলে যান। সেখানকার একটি পত্রিকার কর্মী হিসাবে চাকরী নিয়ে।  রবীন্দ্রনাথ ঠাকুরের পর  মহাত্মা গাঁধীর সাহচর্য তাকে ঋদ্ধ করেছিল। সেবাগ্রামে কর্মরত অবস্থায় পরের বছরেই, গান্ধীর সুপারিশে বলরাজ সাহনি   বিবিসি লন্ডনের হিন্দি পরিষেবার রেডিও ঘোষক হিসেবে যোগ দিতে শিশুপুত্র পরীক্ষিতকে মায়ের কাছে রেখে সস্ত্রীক ইংল্যান্ডে যান এবং ১৯৪৩ খ্রিস্টাব্দে ভারতে ফিরে আসেন। ১৯৪৭ খ্রিস্টাব্দের ২৯ এপ্রিল তার স্ত্রী দময়ন্তী মাত্র ২৬ বৎসর বয়সে মারা যান। শেষে ১৯৫১ খ্রিস্টাব্দে বলরাজ পুনরায়  লেখিকা সন্তোষ চান্দককে  বিবাহ করেন। প্রখ্যাত ব্রিটিশ ঔপন্যাসিক, নাট্যকার, প্রাবন্ধিক ও সাংবাদিক  জর্জ অরওয়েল  বিবিসিতে  তার সহকর্মী ছিলেন।
কর্মজীবন
ডান|থাম্ব|266x266পিক্সেল বলরাজ কলেজের ছাত্রবস্থায় কলেজের ড্রামাটিক ক্লাবের পুরোধা ছিলেন। প্রবাদপ্রতিম অধ্যাপক আহমেদ শাহ বুখারি ও গুরু দত্ত সোন্ধির সাহচর্যে এবং অভিনয়ের প্রতি  তার নিষ্ঠা, ভালোবাসা আর অপরিসীম ধৈর্য্যের গুণে তিনি মঞ্চ ও চলচ্চিত্র জগতের একজন সফল অভিনেতা হয়ছিলেন।   ভারতীয় গণনাট্য সংঘের বা (আইপিটিএ) এর নাটক দিয়ে তিনি অভিনয় জীবন শুরু করেন। তবে ঘটনাক্রমে, সাহনি চলচ্চিত্রে বলরাজের যুক্ত হওয়ার অনেক আগে থেকেই তার স্ত্রী দময়ন্তী আইপিটিএ অভিনেত্রী হিসেবে সুপরিচিত হন। তিনি ১৯৪৬ খ্রিস্টাব্দে বোম্বেতে ইনসাফ চলচ্চিত্রে অভিনয় করে চলচ্চিত্র জগতে প্রবেশ করেন। ওই বৎসরেই  খাজা আহমেদ আব্বাস পরিচালিত ধরতি কে লাল ছবির মাধ্যমে চলচ্চিত্র জগতের গুণিজনের প্রশংসা অর্জন করে ফেলেন। ১৯৪৬ খ্রিস্টাব্দে দময়ন্তীর প্রথম চলচ্চিত্র, দূর চলেঁ । কিন্তু ১৯৫৩ খ্রিস্টাব্দের বিমল রায়ের ক্লাসিক ছবি দো বিঘা জমিন -এ 'শম্ভু মাহতো' ভূমিকায় অভিনয় করে প্রকৃত অর্থে অমর হয়ে যান। ছবিটি কান চলচ্চিত্র উৎসবে আন্তর্জাতিক পুরস্কার  লাভ করে।
বলরাজ ১৯৬১ খ্রিস্টাব্দে রবীন্দ্রনাথ ঠাকুরের লেখা কাবুলিওয়ালা চলচ্চিত্র রূপায়ণে উচ্চ প্রশংসিত হন।
বলরাজের স্ত্রী দময়ন্তী,  ভারতীয় গণনাট্য সংঘের সার্থক  প্রযোজনা খাজা আহমেদ আব্বাসের ধরতী কে লাল ছবিতে ১৯৪৬ খ্রিস্টাব্দে, ইবসেনের 'এ ডলস হাউস' অবলম্বনে আর পাণ্ডে এবং অচ্যুৎ গোবিন্দ রানাডের গুড়িয়া ছবিতে ১৯৪৭ খ্রিস্টাব্দে অভিনয় করে খ্যাতি অর্জন করেছিলেন। কিন্তু তার অকাল মৃত্যুর পর বলরাজ এক সম্পর্কিত বোন  সন্তোষ চান্দককে বিবাহ করেন। তিনি ছিলেন একজন লেখক এবং টেলিভিশন ব্যক্তিত্ব।
বলরাজ সাহনি পদ্মিনী, নূতন, মীনা কুমারী, বৈজয়ন্তীমালা এবং নার্গিসের মত নায়িকাদের বিপরীতে অভিনয় করেছেন - বিন্দ্যা, সীমা (১৯৫৫), সোনে কি চিড়িয়া (১৯৫৮), 'সুত্তা বাজার' (১৯৫৯), 'ভাবী কি চুড়িয়াঁ' (১৯৬২), 'কাঠপুটলি' (১৯৫৭),  'লাজবন্তী' (১৯৫৮) এবং 'ঘর সংসার' (১৯৫৮)। 'নীলকমল', 'ঘর ঘর কি কাহানি', 'দো রাস্তে' এবং 'এক ফুল দো মালি' চলচ্চিত্রে তিনি তার চরিত্রের সার্থক রূপায়ণ করেছেন। ১৯৬৫ খ্রিস্টাব্দে মুক্তিপ্রাপ্ত ওয়াক্ত চলচ্চিত্রের কিংবদন্তি  "অ্যা মেরি জোহরা জাবীন" গানটির সঙ্গে তার সুনিপুন চিত্রায়নের জন্য বর্তমান প্রজন্মের কাছেও সম্ভবত তিনি স্মরণীয় হয়ে আছেন।
১৯৭০ খ্রিস্টাব্দের মুক্তিপ্রাপ্ত  ক্লাসিক পাঞ্জাবি ভাষার  চলচ্চিত্র নানক দুঃখিয়া সাব সংসার  পাশাপাশি ১৯৬৪ খ্রিস্টাব্দে মুক্তিপ্রাপ্ত সাতলুজ দে কান্দেতেও তার অভিনয় চিত্রসমালোচকদের দ্বারা প্রশংসিত হয়েছিল।
১৯৪৭ খ্রিস্টাব্দে ভারতের স্বাধীনতা এবং সেই সঙ্গে ভারত বিভক্তির পর উত্তর প্রদেশের এক মুসলমান পরিবারের দুই ভাইয়ের অবস্থানের পরিপেক্ষিতে নির্মিত গরম হাওয়া ছিল তার শেষ অভিনীত ছবি। চলচ্চিত্র সমালোচকপাকতার অভিনয়কে সেরা অভিনয় বলে অভিহিত করেছেন।    বলরাজ অবশ্য তার নিজের অভিনয়ের মূল্যায়ন করার জন্য সম্পূর্ণ ফিল্মটি দেখতে পারেননি, কারণ তিনি ডাবিংয়ের কাজ শেষ করার পরদিন মারা যান। তিনি ছবিটিতে তার অন্তিম কথাটি ছিল - "ইনসান কব তক অকেলা জি সক্ত হ্যায়?" যার বাংলায় অর্থ হল - "একজন মানুষ কতক্ষণ একা থাকতে পারে?"
বলরাজ প্রায় ১৩৫টি ছবিতে অভিনয় করেছেন, যার মধ্যে ১০৫ টি ছবির সন্ধান পাওয়া যায়। দুটি ইংরাজি এবং একটি করে অসমিয়া, পাঞ্জাবি ও উর্দু ছবিও আছে এর মধ্যে।
পরবর্তী জীবন
বলরাজ সাহনি একজন প্রতিভাধর লেখক ছিলেন।  প্রথম দিকে তিনি ইংরেজিতে ও হিন্দিতে লিখতেন। কিন্তু রবীন্দ্রনাথ ঠাকুরের পরামর্শক্রমে পরবর্তীতে মাতৃভাষা পাঞ্জাবীতে লিখতে শুরু করেন এবং পাঞ্জাবি সাহিত্যে একজন খ্যাতিমান লেখক হয়ে ওঠেন ১৯৬০ খ্রিস্টাব্দে পাকিস্তান সফরের পর, লেখেন - "মেরা পাকিস্তানি সফরনামা", ১৯৬৯ খ্রিস্টাব্দে তৎকালীন সোভিয়েত ইউনিয়ন সফরের পর লেখেন- "মেরা রুসি সফরনামা"  এবং  "সোভিয়েত ল্যান্ড নেহেরু পুরস্কার" লাভ করেন। করে। তিনি পাঞ্জাবী সাহিত্য পত্রিকা - প্রীতলারিসহ  অনেক পত্র পত্রিকায় বহু কবিতা এবং ছোটগল্প লিখেছেন। "মেরি ফিল্মি আত্মকথা" নামে আত্মজীবনীও রচনা করেছেন তিনি। চলচ্চিত্র জগতে অত্যন্ত বিদ্বান এবং রাজনীতি সচেতন ব্যক্তি হিসাবেও তিনি সুপরিচিত ছিলেন।
স্বল্প সময়ের লন্ডনে অবস্থানকালে তিনি ও তার স্ত্রী মার্কসবাদে বিশ্বাসী কর্মী হয়ে ওঠেন। সেখানেই তাদের দ্বিতীয় সন্তান শবনমের জন্ম হয়। দেশে ফেরার পর পি কে বাসুদেবন ও দিল্লির কমিউনিস্ট নেতা কমরেড রাধা কিষানের সঙ্গে তার যোগাযোগ হয়। অল ইন্ডিয়া ইয়ুথ ফেডারেশনের দিল্লিতে আয়োজিত প্রথম জাতীয় সম্মেলনের সফল আয়োজকদের অন্যতম ছিলেন তিনি। সম্মেলনে সারা ভারতের  বিভিন্ন রাজ্যের বিভিন্ন যুব সংগঠনের ২৫০ টিরও বেশি প্রতিনিধি ও পর্যবেক্ষক অংশ নেন। এই অধিবেশনে বলরাজ সাহনি ভারতের কমিউনিস্ট পার্টির যুব শাখা 'অল ইন্ডিয়া ইয়ুথ ফেডারেশন'-এর প্রথম সভাপতি নির্বাচিত হন। সংগঠনটির বিশাল সাফল্য  সংগঠনের  সিনিয়র কমিউনিস্ট নেতাদের মধ্যে আশার আলো সঞ্চার করেছিল।
বলরাজ সাহনি চলচিত্রের জন্য চিত্রনাট্য রচনাও করেছেন। ১৯৫১ খ্রিস্টাব্দে গুরু দত্ত পরিচালিত  এবং  দেব আনন্দ অভিনীত বাজি চলচ্চিত্রটির চিত্রনাট্য রচনা করেছিলেন তিনি।  তিনি ১৯৬৯ খ্রিস্টাব্দে তিনি  ভারত সরকারের চতুর্থ সর্বোচ্চ বেসামরিক পুরস্কার পদ্মশ্রী  সম্মানে ভূষিত হন।
১৯৫০ এর দশকে তিনি  দিল্লিতে পড়াশোনার সুযোগ সুবিধা হতে বঞ্চিতদের জন্য লাইব্রেরি এবং পঠনপাঠন কেন্দ্রের উদ্বোধন করেন।
দো বিঘা জমিন এবং গরম হাওয়া'তে তার অভিনয় ছিল তার জীবনের সবচেয়ে উল্লেখযোগ্য ঘটনা। তিনি নব্য বাস্তববাদী সিনেমায় বিশ্বাসী ছিলেন।
তার অনুজ ভীষ্ম সাহনি ছিলেন একজন সুপরিচিত নাট্যকার। তিনি  তমস  গ্রন্থটি রচনা করেছেন। তার পুত্র পরীক্ষিত সাহনিও একজন অভিনেতা। বলরাজ সাহনি তার ৬০ তম জন্মদিনের এক মাসেরও এক মাস আগে ১৯৭৩ খ্রিস্টাব্দের ১৩  এপ্রিল হৃদরোগে আক্রান্ত হয়ে পরলোক গমন করেন। এক বৎসর আগে তার কন্যা   শবনম  -এর অকালমৃত্যু ঘটে এবং সেজন্য তিনি বিষাদগ্রস্ত ছিলেন।
১৯৭৩ খ্রিস্টাব্দে বলরাজ সাহনি বোম্বাইতে"পাঞ্জাবি কলা কেন্দ্র"  প্রতিষ্ঠা করেন। যার মাধ্যমে "অল ইন্ডিয়া আর্টিস্ট অ্যাসোসিয়েশন" প্রতি বছর  বলরাজ সাহনি পুরস্কার প্রদান করে।
ফিল্মগ্রাফি
থাম্ব|২০১৩ খ্রিস্টাব্দে ভারতীয় ডাক বিভাগ কর্তৃক জারি স্ট্যাম্পে বলরাজ সাহনি
লিও ম্যাকেরি
টমাস লিও ম্যাকেরি (Thomas Leo McCarey; ৩ অক্টোবর ১৮৯৮ - ৫ জুলাই ১৯৬৯) ছিলেন একজন মার্কিন চলচ্চিত্র পরিচালক, চিত্রনাট্যকার ও প্রযোজক। তিনি তিনবার শ্রেষ্ঠ পরিচালনার জন্য একাডেমি পুরস্কার অর্জন করেন। তিনি প্রায় ২০০ চলচ্চিত্রের সাথে জড়িত ছিলেন, তন্মধ্যে সবচেয়ে উল্লেখযোগ্য হল ডাক সোপ, মেক ওয়ে ফর টুমরো, দ্য অফুল ট্রুথ, গোয়িং মাই ওয়ে, দ্য বেল অব সেন্ট ম্যারিস, মাই সন জন ও অ্যান অ্যাফেয়ার টু রিমেম্বার।
বাংলালিংক
বাংলালিংক, নেদারল্যান্ডসের ভিওন এর মালিকানাধীন মোবাইল নেটওয়ার্ক যা ইন্টারনেটের গতি বিবেচনায় বাংলাদেশের সবচেয়ে দ্রুতগতির এবং  গ্রাহক সংখ্যা বিবেচনায় তৃতীয় বৃহত্তম জিএসএম ভিত্তিক মুঠোফোন নেটওয়ার্ক সেবাদাতা প্রতিষ্ঠান । ২০০৬ সালের ডিসেম্বর পর্যন্ত বাংলালিংকের গ্রাহক সংখ্যা ছিল প্রায় ৩.৬৪ মিলিয়ন। প্রতিষ্ঠানটি ওরাসকম টেলিকম বর্তমান গ্লোবাল টেলিকম লিমিটেড এর মালিকানাধীন একটি কোম্পানি ছিল। ২০০৬ সালের আগস্ট মাসে বাংলালিংক বাংলাদেশের প্রথম বেসরকারী মোবাইল ফোন সেবা প্রতিষ্ঠান হিসেবে বিটিটিবি সংযোগ থেকে মোবাইল ফোনে বিনামূল্য টেলিফোন কল ধরার সুযোগ করে দেয়।
২০০৫ সালের ডিসেম্বর পর্যন্ত বাংলালিংকের গ্রাহক সংখ্যা ছিল প্রায় ১.০৩ মিলিয়ন। পরবর্তী বছরে এসংখ্যা ২৫৩ শতাংশ বেড়ে দাড়ায় ৩.৬৪ মিলিয়ন গ্রাহকে। ২০০৭ সালের জুন মাস পর্যন্ত প্রতিষ্ঠানটির মোট গ্রাহক সংখ্যা দাড়িয়েছে ৬.০৪ মিলিয়নে।
২০০৫ সালে যাত্রা শুরু করার এক যুগ পর বাংলাদেশে বাংলালিংক সংযোগ ব্যবহারকারীর সংখ্যা ৩ কোটি ছাড়িয়ে গেছে। মোবাইলে যোগাযোগকে বাংলাদেশের মানুষের কাছে সাশ্রয়ী করে তোলার ক্ষেত্রে বড় অবদান রেখেছে এই প্রতিষ্ঠানটি। বাংলালিংক-এর সাফল্যের মূলে ছিল একটি সাধারণ মিশন, ‘মোবাইলে যোগাযোগকে সবার নাগালে আনা’, যেটি বাংলালিংক-এর ভিত্তি হিসেবে কাজ করেছে।
বাংলালিংক ডিজিটাল কমিউনিকেশনস লিমিটেড টেলিকম ভেনচারস লিমিটেডের সম্পূর্ণ মালিকানাধীন একটি প্রতিষ্ঠান, যা গ্লোবাল টেলিকম লিমিটেড-এর ১০০% মালিকানাধীন একটি সহায়ক প্রতিষ্ঠান। ২০১১ সালের এপ্রিল মাসে ভিওন লিমিটেড ও উইন্ড টেলিকম এস.পি.এ-এর ব্যবসা একীভূত হওয়ার পর থেকে ভিওন এখন গ্লোবাল টেলিকম লিমিটেড-এর ৫১.৯% শেয়ারের স্বত্বাধিকারী। ভিওন NASDAQ ও ইউরোনেক্সট আমস্টারডাম-এর তালিকাভুক্ত সংযোগ প্রদানকারী প্রতিষ্ঠান, যাদের লক্ষ্যমাত্রা হচ্ছে ২৩৫ মিলিয়নেরও বেশি গ্রাহকের কাছে ইন্টারনেট পৌঁছে দিয়ে বিপ্লব সৃষ্টি করা। রাশিয়া, ইতালি, আলজেরিয়া, পাকিস্তান, উজবেকিস্তান, কাজাকস্তান, ইউক্রেন, বাংলাদেশ ও লাওস-এ এই প্রতিষ্ঠানটি গ্রাহকদের সেবা প্রদান করে আসছে। বিলাইন, কাইভস্টার, উইন্ড, জ্যাজ, বাংলালিংক ও জেজি নামে ভিওন ব্যবসা পরিচালনা করে আসছে।
ইতিহাস
১৯৮৯ সালে সেবা টেলিকম (প্রা.) লিমিটেড ১৯৯ টি গ্রামীণ উপজেলায় টেলিফোন সেবা প্রদানের লক্ষ্যে নিবন্ধীকরন করে। । পরবর্তীকালে তারা সেলুলার রেডিও-টেলিফোন সেবার মাধ্যমে তাদের কার্যক্রম বর্ধিত করে।
২০০৪ সালের জুলাই মাসে ওরাসকম টেলিকম সেবা টেলিকমের মালয়েশিয়ান অংশীদারীত্ব কিনে নেয়। এর কারণ ছিল বাংলাদেশে ব্যবসা প্রসারে মালয়েশিয়ান অংশীদারের ব্যর্থতা। ওরাসকমের সাথে ২৫ মিলিয়ন ডলারের চুক্তি গোপনে সম্পাদিত হয়। বিভিন্ন আইনগত ঝামেলা এড়াতে এই গোপন চুক্তি হয়েছিল। গোপনে এই চুক্তি করার প্রধান কারণ ছিল, বাংলাদেশী ও মালয়েশীয় অংশীদারের মধ্যে চুক্তি বিদ্যমান থাকায় যেকোন পক্ষ শেয়ার বিক্রয় করতে চাইলে অন্য পক্ষ তা কেনার প্রথম সুযোগ পাবে।
ইন্টিগ্রেটেড সার্ভিসেস লিমিটেড (আইএসএল), যারা সেবা টেলিকমের বাংলাদেশী অংশীদার, প্রাতিষ্ঠানিক ভাবে মালয়েশীয় অংশীদার টেকনোলজি রিসোর্স ইন্ডাস্ট্রিজ এর শেয়ার ১৫ মিলিয়ন ডলারে কিনেছে বলে দেখানো হয়। আইএসএল পরে আরো ১০ মিলিয়ন ডলার স্ট্যান্ডার্ড চার্টার্ড ব্যাংককে পরিশোধ করে সেবার দায় শোধ করে। সেবা টেলিকমের গ্রাহক সংখ্যা ছিল ৫৯,০০০ যাদের মধ্যে বিক্রির সময় নিয়মিত গ্রাহক ছিল মাত্র ৪৯,০০০।
২০০৪ সালের সেপ্টেম্বর মাসে ওরাসকম টেলিকম সেবা টেলিকমের ১০০% শেয়ার কিনে নেয়। এরা ৬০ মিলিয়ন ডলার মূলধন বিনিয়োগ করে এবং টেলিফোন ব্র্যান্ডের নাম পরিবর্তন করে রাখে বাংলালিংক। ২০০৫ সালের ফেব্রুয়ারিতে বাংলালিংক নামে এরা পুনরায় যাত্রা শুরু করে। বাংলালিংকের লাইসেন্স ১৫ বছর মেয়াদী এবং মেয়াদ শেষ হয়েছিল ২০১১ সালের নভেম্বরে। গত বছরও তারা ৩জি সেবা দিলেও ২০১৮ সালের মার্চে থেকে তারা ৪জি সেবা দিয়ে যাচ্ছে।
তাদের জন্য বরাদ্দকৃত নাম্বার হচ্ছে (+৮৮)০১৯xxxxxxxx (+৮৮)০১৪০xxxxxxx
নাসির জং
মীর আহমেদ আলি খান সিদ্দিকি ছিলেন প্রথম আসাফ জাহর পুত্র। তিনি ১৭১২ সালের ২৬ ফেব্রুয়ারি জন্মগ্রহণ করেছেন। ১৭৪৮ সালে তিনি তার পিতার উত্তরসুরি হিসেবে হায়দ্রাবাদ রাজ্যের নিজাম হন। তিনি হুমায়ুন জাহ, নিজামউদ্দৌলা, নওয়াব মীর আহমেদ আলি খান সিদ্দিকি বাহাদুর, নাসির জং, দক্ষিণাত্যের নওয়াব সুবাদার উপাধি গ্রহণ করেছিলেন। তিনি নাসির জং বলে বেশি পরিচিত।
মুঘল সম্রাট মুহাম্মদ শাহ তাকে নাসির জং উপাধি দিয়েছিলেন। পরবর্তী মুঘল সম্রাট আহমেদ শাহ বাহাদুর তাকে দক্ষিণাত্যের সুবাদার হিসেবে নিয়োগ দেন এবং নাসিরউদ্দৌলা উপাধি দেন।
ক্ষমতায় উত্থান
নাসির জং ১৭৪৮ সাল থেকে ১৭৫০ সাল পর্যন্ত হায়দ্রাবাদ রাজ্য শাসন করেছেন। পিতার মৃত্যুর পর তিনি ক্ষমতাপ্রাপ্ত হন।
দ্বিতীয় কর্ণাটক যুদ্ধ
নিজামের মৃত্যুর পর নাসির জং ও নিজামের দৌহিত্র মুজাফফর জঙের মধ্যে উত্তরাধিকার নিয়ে লড়াই শুরু হয়। এসময় চান্দা সাহিব বলে পরিচিত হুসাইন দোস্ত খান মুজাফফর জঙের সাথে মিত্রতা স্থাপন করেন এবং আর্কোটের নবাব আনোয়ারউদ্দিন মুহাম্মদ খানের বিরুদ্ধে ষড়যন্ত্র শুরু করেন। চান্দা সাহিব নিজে কর্ণাটকের নবাব হতে চাইছিলেন।
ইউরোপীয়রা এসময় দক্ষিণাত্য ও কর্ণাটকের বিষয়াদিতে সরাসরি জড়িয়ে পড়ে। এর ফলে ইউরোপে দুই পক্ষের মধ্যে শান্তি বজায় থাকলেও ব্রিটিশ ইস্ট ইন্ডিয়া কোম্পানি ও ফরাসি ইস্ট ইন্ডিয়া কোম্পানির মধ্যে দ্বিতীয় কর্ণাটক যুদ্ধ সংঘটিত হয়।
ফরাসিরা চান্দা সাহিব ও মুজাফফর জঙের পক্ষাবলম্বন করে। শীঘ্রই যুক্তরাজ্য হস্তক্ষেপ করে। ফরাসিদের প্রভাব খর্ব করার জন্য তারা নাসির জং এবং মৃত নবাব আনোয়ারউদ্দিন মুহাম্মদ খানের পুত্র মুহাম্মদ আলি খান ওয়ালাজাহকে সমর্থন দেয়। নবাব আনোয়ারউদ্দিন ১৭৪৯ সালে আম্বুরের যুদ্ধে নিহত হয়েছিলেন। প্রাথমিকভাবে ফরাসিরা সফল হয়। তারা তাদের প্রতিপক্ষদের পরাজিত ও হত্যা করে নিজ সমর্থকদের ক্ষমতায় বসতে সহায়তা করে। ১৭৫০ সালের ১৬ ডিসেম্বর তাদের প্রতিপক্ষ নাসির জং কাডাপার নবাব হিম্মত খানের হাতে নিহত হন। তাকে খুলাদাবাদে সাইয়িদ বুরহানউদ্দিনের মাজারে দাফন করা হয়। এরপর মুজাফফর জং হায়দ্রাবাদের নিজাম হন।
পরবর্তীতে ১৭৫১ সালে ইংরেজরা রবার্ট ক্লাইভের নেতৃত্বে আর্কো‌ট দখল করে। ১৭৫৪-৫৫ সালে স্বাক্ষরিত পন্ডিচেরির চুক্তির মাধ্যমে যুদ্ধ সমাপ্ত হয়। মুহাম্মদ আলি খান ওয়ালাজাহ কর্ণাটকের নবাব হিসেবে স্বীকৃতি পান। ফরাসি অধিনায়ক জোসেফ ফ্রাঙ্কোস ডুপ্লেইক্সকে ফ্রান্স ফিরে যেতে বলা হয়। ফরাসি ইস্ট ইন্ডিয়া কোম্পানির পরিচালকরা ডুপ্লেইক্সের রাজনৈতিক উচ্চাকাঙ্ক্ষা নিয়ে অসন্তুষ্ট ছিলেন। এ কারণে তাদের আর্থিক ক্ষয়ক্ষতি হয়েছিল। ১৭৫৪ সালে গোডেহু তার স্থলাভিষিক্ত হন।
ধানি তুলিকা
ধানি তুলিকা (বৈজ্ঞানিক নাম: আন্থুস রুফুলুস) হল তুলিকা ও খঞ্জন গোত্রের একটি ছোট প্যাসারিফর্মিস পাখি। এরা আবাসিক (অ-পরিযায়ী) জাতের পাখি যারা দক্ষিণ এশিয়া থেকে ফিলিপাইন্স পর্যন্ত খোলা তৃণভূমি এবং চাষাবাদ ক্ষেত্রে বিচরণ করে। এশীয় অঞ্চলে কয়েকটি তুলিকার প্রজনন হলেও, শীতকালে দূরদুরান্ত থেকে অন্য বেশ কয়েকটি প্রজাতি এই অঞ্চলে স্থানান্তরিত হলে, দেখতে প্রায় একই ধরনের হওয়ায় অন্য গোষ্ঠীভুক্ত তুলিকাদের থেকে এদের আলাদা করা বেশ কঠিন হয়। প্রজাতিটির শ্রেণীবিন্যাস বেশ জটিল এবং এরা যথেষ্ট পরিবর্তনের মধ্য দিয়ে গেছে।
বিবরণ
দেখতে অনুরূপ হওয়ায় শীতকালে এদের অন্যদের থেকে আলাদা করে চেনাটা বেশ কঠিন হয়ে পড়ে, যেমন রিচার্ডের তুলিকা (আন্থুস রিচার্ডি) এবং ব্লিথের তুলিকা (আন্থুস গডলেওস্কিই)। ধানি তুলিকা ছোট এবং বেঁটে, এদের ছোট গড়নের লেজ রয়েছে। সাধারণত এদের চিপ-চিপ-চিপ ধ্বনি রিচার্ডের তুলিকা (বিস্ফোরিত শ্রীপ) এবং ব্লিথের তুলিকা (অনুনাসিক স্ক্রচরিন)-এর চেয়ে বেশ আলাদা। তামাটে তুলিকা গায়ে কালো ডোরাকাটা দাগ থাকে ও এদের দীর্ঘ লেজ থাকে। পশ্চিম ঘাটের তুলিকাগুলি দেখতে নীলগিরি তুলিকাগুলির মতো হতে পারে।
আচরণ ও বাস্তুসংস্থান
খোলা আবাসস্থল, বিশেষত সংক্ষিপ্ত তৃণভূমি এবং খোলা খালি জমিতে এদের পাওয়া যায়। এরা মাটিতে দ্রুত দৌড়াতে পারে, এবং ধাওয়া দিলে, খুব বেশি দূরে উড়ে যায় না।
ধানি তুলিকা সারা বছর ধরে বংশ বৃদ্ধি করে তবে মূলত শুকনো মৌসুমে বেশি দেখা যায়। এদের বছরে দুই বা আরও বেশি পাখিশাবক থাকতে পারে। প্রজনন মৌসুমে, মেয়ে পাখিদের দৃষ্টি আকর্ষণ করার জন্য, পুরুষ মাটি থেকে কয়েক ফুট ওপরে ঘনঘন ডাকতে থাকে। এরা স্বল্প গোছরে একঝাঁক ঘাস ের মাঝে বা ঝোপের কিনারায় মাটিতে বাসা তৈরি করে। বাসাগুলি ঘাস এবং পাতা থেকে বোনা হয় এবং সাধারণত কাপ আকৃতির হয়। উন্মুক্ত বাসাগুলি কখনও কখনও গম্বুজ বা অর্ধ-গম্বুজ আকৃতির হয়, ও বাসার পিছনে এবং পাশের অংশের দীর্ঘ ঘাস বাসার শীর্ষ অংশ পর্যন্ত প্রসারিত করতে দেখা যায়। বাসাগুলি ঘাস বা শিকড় দিয়ে এবং কখনও কখনও সামান্য শুকনো শ্যাওলা, ফার্নবিশেষ বা অন্যান্য উপাদান দিয়ে ঘিরে রাখতে দেখা যায়। এরা একসাথে তিন বা চারটি ডিমে তা দিয়ে থাকে। ডিমগুলি সবুজাভ ও গায়ে অসংখ্য ছোট ছোট বাদামী চিহ্ন থাকে। এদেরকে এদের বাসায় কোন কারণে বিরক্ত করা হলে, এরা নিম্ন মাত্রার চিপ-চিপ-চিপ শব্দে ডাকে। অভিভাবক পাখি শিকারীদের বিভ্রান্ত করার জন্য আহত হওয়ার ভান করতে পারে। চেলোপোকা এদের পায়ে ক্ষতসৃষ্টি করে বলে পাওয়া গেছে। ছোট পোকামাকড় এদের প্রধান খাদ্য। যদিও বড় বিটল, ছোট শামুক, কৃমি জাতীয় প্রাণী খেতেও দেখা যায়। উড়ন্ত অবস্থায় মশা বা উইপোকার মত পোকামাকড় ধরতেও দেখা যায়।
আল-আলাম
আল-আলাম হল বিখ্যাত লেখক খাইরুদ্দিন জিরিকলির লেখা একটি ৮-খণ্ডের জীবনী বই বা 'চরিত অভিধান'। এর পূর্ণ নাম আল-আলাম: কামুসু তারাজিম লি আশহারির রিজালি ওয়ান নিসা মিনাল আরাব ওয়াল মুসতারিবিন ওয়াল মুসতাশরিকিন (আরবি:  الأعلام : قاموس تراجم لأشهر الرجال والنساء من العرب والمستعربين والمستشرقين ; ইংরেজি :Al-Aʻlām: Qāmūs Tarājim li-Ashhar al-Rijāl wa-al-Nisāʼ min al-ʻArab wa-al-Mustaʻribīn wa-al-Mustashriqīn) [গ্রন্থটির নামের অর্থ হল- "বিখ্যাত ব্যক্তিত্ব: আরব, আরববাদী এবং প্রাচ্যবিদদের মধ্যে বিশিষ্ট পুরুষ এবং মহিলাদের একটি জীবনীমূলক অভিধান"]। জিরিকলি তার এই বইটিকে এই শিরোনামের সাথে পরিচয় করিয়ে দিয়েছিলেন। নামকরণটির কথা তিনি এর ভূমিকায় লিখেছেন ; যেহেতু আরবি গ্রন্থাগারের কোষাগারে এমন একটি বই ছিল না এবং তিনি এমন একটি রচনা তৈরি করার চেষ্টা করেছিলেন যাতে চিঠিগুলি লিপিবদ্ধ করা যায়। তিনি সংক্ষিপ্ত (বিস্তৃত আলোচনার সার সঞ্চয়ন) লেখার চেষ্টা করেছিলেন। তার সমসাময়িকদের অনুকরণ তিনি করেননি।তার বইয়ে বিশিষ্ট ব্যক্তিদের নির্বাচনের উপর ভিত্তি করে খিলাফত, আমিরাত, মন্ত্রণালয় এবং বিচার বিভাগ ইত্যাদি বিষয় এসেছে। ধর্ম বা শিল্প ও শিল্পের মহান ব্যক্তি যাদের সাহিত্যে স্থান ছিল, তাদের নাম একটি অধ্যায়ে উদ্ধৃত হয়েছে, তার থেকে এমন অনেক বর্ণনা বর্ণিত হয়েছে, যাদের সুস্পষ্ট বংশবৃত্তান্ত ছিল এবং পরিমাণে তা ছিল বহুগুণ। সাধারণভাবে, তিনি যেমন ভূমিকায় বলেছেন যে, একজন ব্যক্তিকে নির্বাচন করার প্রধান মাপকাঠি হল তার নামের একটি খ্যাতিমানতা রয়েছে এবং তাকে এই বইয়ে উল্লেখ করা হয়। আল-আলাম খ্যাতি বা উপাধি বা ডাকনামের ভিত্তিতে নয় বরং একটি ছোট নামের ভিত্তিতে করা হয়েছিল, যা আধুনিক আরবি জীবনীতে এটি একটি উদ্ভাবন হিসাবে বিবেচিত হয়।
জনপ্রিয় সংস্কৃতিতে বিকিনি
থাম্ব|300x300পিক্সেল| বিকিনি পরা মডেলদের ফটোশুট আধুনিক বিকিনি প্রথম ১৯৪৬ সালে আবির্ভূত হয়েছিল এবং তারপর থেকে এটি জনপ্রিয় সংস্কৃতির একটি অংশ হয়ে উঠেছে। এটি সবচেয়ে ব্যাপকভাবে পরা মহিলাদের সাঁতারের পোষাকগুলির মধ্যে একটি, যা সাঁতার কাটার জন্য এবং অন্যান্য বিভিন্ন প্রসঙ্গে ব্যবহৃত হয়। আজ, বিকিনি প্রতিযোগিতা, চলচ্চিত্র, ম্যাগাজিন, সঙ্গীত, সাহিত্য এবং ভিডিও গেমগুলিতে উপস্থিত হয়। আরও অধিক প্রকাশক গ্ল্যামার পোশাকের উপলব্ধতা সত্ত্বেও, বিকিনি মডেলিং জনপ্রিয় রয়ে গেছে এবং এখনও বিতর্ক তৈরি করতে পারে। জনপ্রিয় সংস্কৃতিতে বিকিনির চিত্রায়ন, বৃহৎ পরিমাণে, পশ্চিমা সমাজের দ্বারা একে ব্যাপকভাবে গ্রহণ করার দিকে পরিচালিত করেছিল। ১৯৬০ সালে, ব্রায়ান হাইল্যান্ডের পপ গান " ইটসি বিটসি টিনি উইনি ইয়েলো পোলকা ডট বিকিনি " বিকিনি কেনার জন্য অনুপ্রাণিত করেছিল। ১৯৬২ সালের জেমস বন্ড ফিল্ম ডক্টর নো -তে হানি রাইডারের চরিত্রে উরসুলা আন্দ্রেস যে সাদা বিকিনি পরিধান করেছিলেন তা সর্বকালের অন্যতম বিখ্যাত বিকিনি হিসাবে উল্লেখ করা হয়েছে।   ১৯৬৩ সাল নাগাদ, অ্যানেট ফানিসেলো এবং ফ্রাঙ্কি অ্যাভালন অভিনীত চলচ্চিত্র বিচ পার্টি, চলচ্চিত্রের একটি তরঙ্গের নেতৃত্ব দেয় যা বিকিনিকে একটি পপ-সংস্কৃতির প্রতীক করে তোলে। প্লেবয় প্রথম ১৯৬২ সালে এর প্রচ্ছদে একটি বিকিনি দেখায়। স্পোর্টস ইলাস্ট্রেটেড সুইমস্যুট ইস্যু দুই বছর পরে আত্মপ্রকাশ করেছে। এই ক্রমবর্ধমান জনপ্রিয়তা আরও জোরালো হয়েছিল সমসাময়িক চলচ্চিত্রগুলিতে যেমন অ্যানেট ফানিসেলো এবং ওয়ান মিলিয়ন ইয়ারস বিসি (১৯৬৬) সমন্বিত র‍্যাকেল ওয়েলচের বৈশিষ্ট্যযুক্ত হাউ টু স্টাফ আ ওয়াইল্ড বিকিনিতে। ওয়ান মিলিয়ন ইয়ারস বিসি -তে রাকেল ওয়েলচের পশম বিকিনি সিনেমার ইতিহাসে একটি বিখ্যাত মুহূর্ত হয়ে উঠেছে। হলিউড তারকা যেমন মেরিলিন মনরো, জেন ম্যানসফিল্ড, জিনা ললোব্রিগিডা এবং জেন রাসেল বিকিনির ক্রমবর্ধমান জনপ্রিয়তাকে আরও সাহায্য করেছেন। মনরো এবং ম্যানসফিল্ডের পিন আপ পোস্টার, সেইসাথে হেওয়ার্থ, বারডট এবং রাকেল ওয়েলচ বিশ্বজুড়ে বিতরণ করা বিকিনির জনপ্রিয়তায় উল্লেখযোগ্য অবদান রেখেছে।
ডোমিনিকান প্রজাতন্ত্র জাতীয় ফুটবল দল
ডোমিনিকান প্রজাতন্ত্র জাতীয় ফুটবল দল (Selección de fútbol de República Dominicana, Dominican Republic national football team) হচ্ছে আন্তর্জাতিক ফুটবলে ডোমিনিকান প্রজাতন্ত্রের প্রতিনিধিত্বকারী পুরুষদের জাতীয় দল, যার সকল কার্যক্রম ডোমিনিকান প্রজাতন্ত্রের ফুটবলের সর্বোচ্চ নিয়ন্ত্রক সংস্থা ডোমিনিকান ফুটবল ফেডারেশন দ্বারা নিয়ন্ত্রিত হয়। এই দলটি ১৯৫৮ সাল হতে ফুটবলের সর্বোচ্চ সংস্থা ফিফার এবং ১৯৬৪ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯৬৭ সালের ২১শে মে তারিখে, ডোমিনিকান প্রজাতন্ত্র প্রথমবারের মতো আন্তর্জাতিক খেলায় অংশগ্রহণ করেছে; ডোমিনিকান প্রজাতন্ত্রে অনুষ্ঠিত উক্ত ম্যাচে ডোমিনিকান প্রজাতন্ত্র হাইতির কাছে ৮–০ গোলের ব্যবধানে পরাজিত হয়েছে।
২৭,০০০ ধারণক্ষমতাবিশিষ্ট ফেলিক্স সানচেস অলিম্পিক স্টেডিয়ামে লস কুইসকেয়ানোস নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ডোমিনিকান প্রজাতন্ত্রের রাজধানী সান্তো দোমিঙ্গোয় অবস্থিত। বর্তমানে এই দলের ম্যানেজারের দায়িত্ব পালন করছেন জ্যাক পাসি এবং অধিনায়কের দায়িত্ব পালন করছেন এরকুলেসের রক্ষণভাগের খেলোয়াড় তানো বনিন।
ডোমিনিকান প্রজাতন্ত্র এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপেও ডোমিনিকান প্রজাতন্ত্র এপর্যন্ত একবারও অংশগ্রহণ করতে সক্ষম হয়নি।
মিগেল লয়েড, জনাথন ফানিয়া, রাফায়েল ফ্লোরেস, দোমিঙ্গো পেরালতা এবং এরিক ওজুনার মতো খেলোয়াড়গণ ডোমিনিকান প্রজাতন্ত্রের জার্সি গায়ে মাঠ কাঁপিয়েছেন।
র‌্যাঙ্কিং
ফিফা বিশ্ব র‌্যাঙ্কিংয়ে, ২০১৩ সালের অক্টোবর মাসে প্রকাশিত র‌্যাঙ্কিংয়ে ডোমিনিকান প্রজাতন্ত্র তাদের ইতিহাসে সর্বোচ্চ অবস্থান (৭৮তম) অর্জন করে এবং ২০০৯ সালের ডিসেম্বর মাসে প্রকাশিত র‌্যাঙ্কিংয়ে তারা ১৯০তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে ডোমিনিকান প্রজাতন্ত্রের সর্বোচ্চ অবস্থান হচ্ছে ১৩৯তম (যা তারা ২০১২ সালে অর্জন করেছিল) এবং সর্বনিম্ন অবস্থান হচ্ছে ১৮৮। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
ভূমির ব্যবহার
থাম্ব| ইন্ডিয়ানা ডোনস ন্যাশনাল লাকেশোরের কাছে অসংখ্য রাস্তা থাকার দরুণ আবাসস্থল বিভাজন ভূমি ব্যবহার বলতে প্রাকৃতিক পরিবেশ বা খোলা প্রান্তরকে নির্মিত পরিবেশ যেমন জনবসতি এবং আধা প্রাকৃতিক আবাসস্থল যেমন- আবাদি ক্ষেত্র,চারণভূম, নিয়ন্ত্রিত বনে রূপান্তর এবং ব্যবস্থাপনাকে বোঝায়। মানুষের ভূমি ব্যবহারের ইতিহাস অনেক পুরনো, প্রায় ১০ হাজার বছর আগে প্রথম উত্থাপিত হয়। এটিকে এভাবেও সংজ্ঞায়িত করা যায়- "মানুষের একটি নির্দিষ্ট জায়গায় গৃহীত ব্যবস্থা মোট কার্যকলাপ বা যোগানকে বোঝায়।' ভূমি ব্যবহারকে সাধারণত একটি স্থানীয় পরিবেশগত বিষয় হিসেবে বিবেচনা করা হলেও বর্তমানে এটি একটি গুরুত্বপূর্ণ বৈশ্বিক বিষয়ে পরিণত হয়েছে।
নিয়ন্ত্রণ
থাম্ব| [[ইউরোপ|ইউরোপের একটি ভূমি ব্যবহারের মানচিত্র -অধিকাংশ অ-প্রাকৃতিক ভূমির ব্যবহারের মধ্যে রয়েছে আবাদযোগ্য খামার জমি (হলুদ) এবং চারণভূমি (হালকা সবুজ)।]] ভূমি ব্যবহারের পদ্ধতিগুলি বিশ্বজুড়ে একেকরকম হয়। জাতিসংঘের খাদ্য ও কৃষি সংস্থার পানি উন্নয়ন বিভাগ ব্যাখ্যা করে যে " ভূমি ব্যবহার বলতে জমি ব্যবহারে প্রাপ্ত পণ্য এবং সুবিধা এবং এই পণ্য ও সুবিধা উৎপাদনে মানুষের ভূমি পরিচালনার কার্যকলাপকে বোঝায়। " ১৯৯০ সালের পূর্বে পৃথিবীর ১৩% আবাদভূমি,২৬% চারণভূমি, ৩২% বনভূমি এবং ১.৫% শহরাঞ্চল ছিল। ভূমি পরিবর্তন মডেলিং ব্যবহার করে ভূমি ব্যবহারের গণনা এবং ভবিষ্যৎ পরিবর্তন মূল্যায়ন করা যায়।
যুক্তরাষ্ট্র
উপনিবেশিক আমেরিকাতে ভূমি ব্যবহার সম্পর্কিত কিছু বিধান প্রণীত হয়েছিল। গ্রামাঞ্চল থেকে শহরে রূপান্তরের মধ্য দিয়ে, জনসাধারনের ভূমি নিয়ন্ত্রণ গুরুত্বপূর্ণ হয়ে ওঠে, বিশেষত নগর মন্ত্রণালয়গুলো তাদের সীমানার মধ্যকার শিল্প বাণিজ্য এবং আবাসন নিয়ন্ত্রণের চেষ্টা করে। নিউইয়র্ক শহরে ১৯১৬ সালে প্রথমবারের মতো অঞ্চল বিভাজন আইন পাস হয় এবং ১৯৩০ সালের মধ্যে বেশিরভাগ রাজ্যে অঞ্চল বিভাজন আইন গৃহীত হয়। ১৯৭০ সালে পরিবেশ এবং ঐতিহাসিক সংরক্ষণ সম্পর্কিত উদ্বেগ পরবর্তী আইন গুলোর দিকে পরিচালিত করে।
বর্তমানে, ফেডারেল, রাজ্য এবং স্থানীয় সরকারগুলো সংবিধিবদ্ধ আইনের মাধ্যমে বৃদ্ধি এবং বিকাশ নিয়ন্ত্রণ করে। তবে জমির বেশিরভাগ নিয়ন্ত্রণ বেসরকারী ডেভলপার এবং ব্যক্তিদের ক্রিয়াকলাপ থেকে শুরু করে। তিনটি সাধারন পরিস্থিতি যার কারণে এই বেসরকারি ব্যক্তিদের আদালতের মুখোমুখি হতে হয়-  প্রতিবেশীর দ্বারা প্রতিবেশীর বিরুদ্ধে মামলা করা হলে; প্রতিবেশীর বিরুদ্ধে কোনও সরকারী কর্মকর্তা মামলা করলে। <div style="position: absolute; background-color: rgb(206, 223, 242); width:3.6em; height: 1.25em; margin: 0 0 0 0; z-index: 0;"> 18 জনগণের পক্ষে ভূমি মালিক; এবং জমির নির্দিষ্ট পার্সেলের মালিকানা ভাগ করে নেওয়া ব্যক্তিদের সাথে জড়িত মামলাগুলি। এই পরিস্থিতিতে, বিচারিক সিদ্ধান্ত এবং বেসরকারী ভূমি-ব্যবহারের ব্যবস্থাগুলি কার্যকর করা জনসাধারণের নিয়ন্ত্রণকে আরও শক্তিশালী করতে পারে, এবং নিয়ন্ত্রক জোনিং করতে পারে না এমন কাঠামো এবং নিয়ন্ত্রণের স্তর অর্জন করতে পারে।
গত অর্ধ শতাব্দীতে দুটি প্রধান ফেডারাল আইন পাস করা হয়েছে যা জমির ব্যবহার উল্লেখযোগ্যভাবে সীমাবদ্ধ করে। এগুলি হলো ১৯৬৬ সালের জাতীয় ঐতিহাসিক সংরক্ষণ আইন (আজ ১৬ U.S.C ৪৬১ et seq. এ সংযুক্ত) এবং ১৯৬৯ সালের জাতীয় পরিবেশ নীতি আইন (৪২ U.S.C ৪৩২১ et seq.)।
মার্কিন কৃষি বিভাগ আমেরিকায় ছয়টি বড় ধরনের জমি ব্যবহার সনাক্ত করেছে। একরেজ 2017 সালে 48 টি রাজ্যে একযোগে জমি ব্যবহারের পরিসংখ্যান নিম্নরূপ ছিল:
পরিবেশ
জল, মাটি, পুষ্টিগুণ, উদ্ভিদ এবং প্রাণী সহ প্রাকৃতিক সম্পদের উপর ভূমি ব্যবহার এবং জমি পরিচালনার অনুশীলনগুলোর একটি বড় প্রভাব রয়েছে। ভূমি ব্যবহারের তথ্য লবণাক্ততা এবং পানির মানের মতো প্রাকৃতিক সম্পদ পরিচালনার সমস্যার সমাধানের জন্য ব্যবহার করা যেতে পারে। উদাহরণস্বরূপ, বন উজাড় করা হয়েছে বা ভূমিক্ষয় হয় এমন এলাকার জলাশয় এর পানির গুণগতমান ব্যাপক বনভূমি আছে এমন এলাকার জলাশয় অপেক্ষা অবশ্যই ভিন্ন হবে। বন উদ্যান, একটি উদ্ভিদ-ভিত্তিক খাদ্য উৎপাদন ব্যবস্থা, বিশ্বের ভূমি ব্যবহারের প্রাচীনতম রূপ বলে মনে করা হয়।
১৭৫০ সাল থেকে ভূমি কভারে জমি ব্যবহারের প্রধান ফলাফল হচ্ছে নাতিশীতোষ্ণ অঞ্চলের অরণ্যবিনাশ। ভূমি ব্যবহারের আরও সাম্প্রতিক উল্লেখযোগ্য প্রভাবগুলোর মধ্যে রয়েছে শহুরে ছড়িয়ে পড়া, মাটির ক্ষয়, মাটির অবক্ষয়, লবণাক্তকরণ এবং মরুভূমিকরণ । জীবাশ্ম জ্বালানীর ব্যবহারের পাশাপাশি জমির ব্যবহার পরিবর্তনে একটি প্রধান নৃতাত্ত্বিক উত্স হলো একটি প্রভাবশালী  গ্রীনহাউস গ্যাস- কার্বন ডাই অক্সাইড ।
জাতিসংঘের খাদ্য ও কৃষি সংস্থার এক প্রতিবেদনে বলা হয়েছে, যেখানে ভূমি ব্যবহারের পরিকল্পনার অভাবে বা এর নিয়মবহির্ভূত ব্যবহারে, বা আর্থিক বা আইনী উত্সাহে সৃষ্ট ভূমি ব্যবহারের ভুল সিদ্ধান্ত বা একতরফা কেন্দ্রীয় পরিকল্পনা জমি সম্পদের অত্যধিক ব্যবহারের দিকে পরিচালিত করে - উদাহরণস্বরূপ সমস্ত ব্যয়ে তাত্ক্ষণিক উৎপাদন যেখানে ভূমি অবক্ষয় আরও বেড়ে গেছে। এর ফলাফল হিসেবে, স্থানীয় জনগণের বৃহত অংশ এবং দুর্ভাগ্যজনক মূল্যবান বাস্তুতন্ত্র দুর্দশায় পড়েছে। এই ধরনের সংকীর্ণ পদ্ধতি প্রতিস্থাপনের জমি ব্যাবহারের পরিকল্পনা ও পরিচালনার জন্য একটি সংহত এবং সামগ্রিক কৌশল উচিত যেখানে ভূমি ব্যবহারকারীরা কেন্দ্রীয় হবে। এটি মানব ব্যবহারের জন্য জমির দীর্ঘমেয়াদী গুণমান, জমি ব্যবহার সম্পর্কিত সামাজিক দ্বন্দ্ব প্রতিরোধ এবং উচ্চ জীববৈচিত্র্যসমৃদ্ধ বাস্তুসংস্থান সংরক্ষণ নিশ্চিত করবে।
নগর বৃদ্ধির সীমানা
নগর বৃদ্ধির সীমানা ভূমির ব্যবহার নিয়ন্ত্রণের একটি উদাহরণ। যেমন পোর্টল্যান্ড,অরেগনে অন্তত একটি নগর বৃদ্ধির সীমানা থাকতে হবে যা হবে ২০,০০০ একরের (৮১ বর্গকিলোমিটার) খালি জমি। পাশাপাশি, অরেগন কৃষিজমির বৃদ্ধিকে সীমাবদ্ধ করে।এই নিয়মগুলো বিতর্কিত, তবে একটি অর্থনৈতিক বিশ্লেষণে এই সিদ্ধান্তে পৌঁছে যে কৃষিজমিকে অন্যান্য জমির মতোই তুলনা করা হয়।
স্যাভি গুপ্ত
সৌভিক গুপ্ত (যিনি স্যাভি নামেই অধিক পরিচিত; Savvy), হচ্ছেন একজন ভারতীয় বাঙ্গালী সঙ্গীত পরিচালক যিনি পশ্চিমবঙ্গ ও বাংলাদেশ উভয় দেশের বাংলা চলচ্চিত্রের জন্য গান রচনা করেছেন এবং গান গেয়েছেন।
পেশা
গুপ্ত পূর্বে কলকাতা-ভিত্তিক রক ব্যান্ড ইমসোমনিয়া এবং ক্রিস্টাল গ্রাসের জন্য কীবোর্ড বাজাতেন এবং গান গাইতেন। ২০১২ সালে চলচ্চিত্র সুরকার হিসেবে তার যাত্রা শুরু করেন খোকাবাবু চলচ্চিত্র দিয়ে, এই চলচ্চিত্রের অভিনেতা দেবের গাওয়া গান "খোকা চালু চিজ" গানটি তিনি রচনা করেন। তিনি কলকাতা ফ্যাশন সপ্তাহের প্রথম থিম গানের সুরকার ছিলেন।    ভারতীয় চলচ্চিত্রের সাউন্ডট্র্যাকের জন্য রচনা করার পাশাপাশি, গুপ্ত বাংলাদেশী চলচ্চিত্রের সাউন্ডট্র্যাকের জন্য সঙ্গীত রচনা করেন।
তথ্যসূত্র
<references group="" responsive="">
সূচীপাড়া দক্ষিণ ইউনিয়ন
সূচীপাড়া দক্ষিণ বাংলাদেশের চাঁদপুর জেলার অন্তর্গত শাহরাস্তি উপজেলার একটি ইউনিয়ন।
জনসংখ্যার উপাত্ত
২০১১ সালের পরিসংখ্যান অনুযায়ী সূচীপাড়া দক্ষিণ ইউনিয়নের জনসংখ্যা ২১,০৭৭ জন। এর মধ্যে পুরুষ ৯,৩৩৫ জন এবং মহিলা ১১,৭৪২ জন। মোট পরিবার ৪,২৫০টি।
অবস্থান ও সীমানা
শাহরাস্তি উপজেলার দক্ষিণ-পশ্চিমাংশে সূচীপাড়া দক্ষিণ ইউনিয়নের অবস্থান। এ ইউনিয়নের পূর্বে চিতোষী পশ্চিম ইউনিয়ন, উত্তরে সূচীপাড়া উত্তর ইউনিয়ন, পশ্চিমে হাজীগঞ্জ উপজেলার গন্ধর্ব্যপুর দক্ষিণ ইউনিয়ন, দক্ষিণ-পশ্চিমে লক্ষ্মীপুর জেলার রামগঞ্জ উপজেলার নোয়াগাঁও ইউনিয়ন এবং দক্ষিণে লক্ষ্মীপুর জেলার রামগঞ্জ উপজেলার ভাটরা ইউনিয়ন অবস্থিত।
প্রশাসনিক কাঠামো
সূচীপাড়া দক্ষিণ ইউনিয়ন শাহরাস্তি উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম শাহরাস্তি থানার আওতাধীন। এটি জাতীয় সংসদের ২৬৪নং নির্বাচনী এলাকা চাঁদপুর-৫ এর অংশ।
শিক্ষা ব্যবস্থা
২০১১ সালের পরিসংখ্যান অনুযায়ী সূচীপাড়া দক্ষিণ ইউনিয়নের সাক্ষরতার হার ৫৫.৬%।
ফিলিপ পিজো
'''ফিলিপ এ. পিজো (জন্ম ১৯৫০), যিনি দ্য মল রেপিস্ট''' নামে পরিচিত, একজন মার্কিন ধারাবাহিক ধর্ষক যিনি ১৯৮৩ থেকে ১৯৮৪ সালের মধ্যে গ্রেটার বোস্টন এলাকায় নারী ও মেয়েদের বিরুদ্ধে অসংখ্য আক্রমণ করেছিলেন। ১৯৮৪ সালের নভেম্বরে, পিজো সাতজনকে অপহরণ এবং ধর্ষণের জন্য দোষী সাব্যস্ত হন এবং প্যারোলের সুযোগ সহ ১১টি যাবজ্জীবন কারাদণ্ড পান। পরে তিনি ২০ জন নারীকে ধর্ষণের কথা স্বীকার করেন। পিজোর অপরাধগুলি একটি নৈতিক আতঙ্কের সৃষ্টি করেছিল, যার কারণে যে কোনও সম্ভাব্য ভুক্তভোগীকে সঙ্গ ছাড়া মল বা শপিং সেন্টারে যাওয়া থেকে বিরত থাকার পরামর্শ দেওয়া হয়েছিল।
তথ্যসূত্র
<references group="" responsive="1">
মাছ
মাছ একটি শীতল রক্তবিশিষ্ট মেরুদণ্ডী প্রাণী যার শ্বাস-প্রশ্বাসের জন্য ফুলকা রয়েছে,চলাচলের জন্য যুগ্ম অথবা অযুগ্ম পাখনা রয়েছে,এদের দেহে সচরাচর আঁইশ থাকে,সাধারণত এরা জলকেই বসবাসের মাধ্যম হিসেবে গ্রহণ করে থাকে। সাধারণত এদের দেহের বহির্ভাগ আঁশ দ্বারা আচ্ছাদিত; তবে আঁশ নেই এমন মাছের সংখ্যাও একেবারে কম নয়। এরা সমুদ্রের লোনা জল এবং স্বাদু জলের খাল, বিল, হাওর, বাওর, নদী, হ্রদ, পুকুর, ডোবায় বাস করে। পাহাড়ি ঝর্ণা থেকে শুরু করে মহাসাগরের গহীন অতল স্থানে, অর্থাৎ যেখানেই জল রয়েছে সেখানেই মাছের অস্তিত্ব দেখতে পাওয়া যায়। পৃথিবীর প্রায় সর্বত্র মাছ মানুষের খাদ্য হিসাবে ব্যবহৃত হয়। মাছ মানবদেহে অন্যতম আমিষ যোগানদাতা। অনেক স্থানেই মাছ চাষ করা হয়ে থাকে। এ ছাড়াও বিনোদন হিসাবে ছিপ/বড়শি দিয়ে মাছ ধরা আবার মাছকে অ্যাকুয়ারিয়ামে প্রদর্শন করা হয়ে থাকে। কয়েকটি প্রাণী মাছ না হলেও এগুলো মাছ হিসাবে প্রচলিত।
মাছের বৈচিত্র্য
আমেরিকার ন্যাশনাল ওসেনিক অ্যান্ড অ্যাটমসফিয়ার অ্যাডমিনিস্ট্রেশনের বিজ্ঞানীরা ‘ওপা’ নামের উষ্ণ রক্তের মাছের সন্ধান পান। মাছটির কানসার টিস্যু এমনভাবে সাজানো যে, শিরা থেকে ঠাণ্ডা রক্ত প্রবাহিত হয়ে বিপরীতমুখী উষ্ণ রক্তের সঙ্গে মিলিত হয়। যে রক্ত কানসার দিকে আসছে তা গরম হয়। পৃথিবীতে প্রায় ৩০-৪০ হাজার মাছের প্রজাতি পাওয়া যায়। বাংলাদেশে ৪৭৫ প্রজাতির সামুদ্রিক মাছ এবং ২৬০ প্রজাতির স্বাদু জলের মাছ পাওয়া যায়।
সংরক্ষণ
মাছ সংরক্ষণ করা উচিত।
কাহিনীকার নেস্টার
ডান|থাম্ব| সের্গেই নিকিটিনের মুখের ফরেনসিক পুনর্গঠন। সেইন্ট নেস্টার দ্য ক্রনিকল্যার ( পুরাতন পূর্বীয় স্লেভিক,Несторъ Лѣтописецъ; খ্রিস্ট. ১০৫৬-১১১৪,   প্রিন্সিপালিটি অফ কিয়েভ, কিয়েভান রাস ') প্রাইমারি ক্রনিকল  এর স্বনামধন্য লেখক ছিলেন(প্রাচীনতম পূর্ব স্লাভিক লেটোপিস )। শ্রদ্ধেয় থিওডোসিয়াস অফ দ্য কিয়েভ গুহা-র জীবন, সৌভাগ্যশালী আবেগবাহক বরিস ও গ্লেব-এর জীবন ও শহীদত্বের বর্ণনা।
১০৭৩ খ্রিস্টাব্দে, নেস্টর কিয়েভের গুহার মঠের সন্ন্যাসী হন। তার জীবনের একমাত্র অন্য বিশদ যা নির্ভরযোগ্যভাবে জানা যায় যে, তিনি কিয়েভের সেন্ট থিওডোসিয়াসের ধ্বংসাবশেষ খুঁজে বের করার জন্য অন্য দুই সন্ন্যাসীর সাথে নিযুক্ত হন, একটি মিশন যা তিনি সফলভাবে সম্পন্ন করেছিলেন। এটাও জল্পনা  যে তিনি শাসক রাজপুত্র দ্বিতীয় স্বয়তোপলককে সমর্থন করেছিলেন এবং তার প্রো- স্লাভিক দল কিয়েভে গ্রিক প্রভাবকে অপছন্দ করেছিল।
তাঁর ক্রনিকল দিয়ে শুরু হয় মহাপ্লাবন, যেমন অধিকাংশ সময় খৃস্টান কাহিনীকারদের যারা করেনি। কম্পাইলার বাইজেন্টাইন historতিহাসিকদের সাথে পরিচিত বলে মনে হয়; তিনি বিশেষ করে জন মালালাস এবং জর্জ হামার্টোলাসকে ব্যবহার করেন । তার সম্ভবত সংকলনের জন্য অন্যান্য স্লাভোনিক ভাষার ইতিহাসও ছিল, যা তখন থেকে হারিয়ে গেছে। অনেক কিংবদন্তি ভুলভাবে নেস্টরের ক্রনিকলকে দায়ী করা হয়; শৈলী মাঝে মাঝে এত কাব্যিক যে সম্ভবত তিনি বাইলিনাসকে অন্তর্ভুক্ত করেছিলেন যা এখন হারিয়ে গেছে।
একজন প্রত্যক্ষদর্শী হিসাবে, নেস্টর কেবল Vsevolod I এবং Svyatopolk II (1078–1112) এর রাজত্বের বর্ণনা দিতে পারতেন, কিন্তু অনুমান করা হয় যে তিনি বয়স্ক অধিবাসীদের কাছ থেকে অনেক তথ্য সংগ্রহ করতে পারতেন। এই ধরনের দুটি সম্ভাবনার Giurata Rogovich হয় Novgorod, উত্তরে বিষয়ে তাহাকে তথ্য সরবরাহ করেছে পারে Kievan রুস ', Pechora নদী, এবং অন্যান্য জায়গা, সেইসাথে ইয়ান Vyshatich, একটি উমরা যারা নব্বই বছর বয়সে 1106 সালে মারা যান। নেস্টর বিভিন্ন স্লাভিক উপজাতির মূল্যবান নৃতাত্ত্বিক বিবরণ প্রদান করেছিলেন।
নেস্টর সম্পর্কে বর্তমান তত্ত্ব হল যে ক্রনিকল হল ক্রনিকলের অনেক টুকরো টুকরো টুকরো, এবং নেস্টারের নাম এর সাথে সংযুক্ত ছিল কারণ তিনি এর বেশিরভাগ অংশ লিখেছিলেন বা সমস্ত টুকরো একসঙ্গে টুকরো টুকরো করার জন্য দায়ী ছিলেন। হেগুমেন সিলভেস্টারের নাম লেখক হিসাবে বেশ কয়েকটি পাণ্ডুলিপিতে লেগে আছে।
সেন্ট নেস্টর ১১১৪সালের দিকে মারা যান এবং তাকে নিকটস্থ গুহায় কবর দেওয়া হয়। ইউক্রেনীয় অর্থোডক্স চার্চ তাঁকে সাধু হিসাবে গৌরবান্বিত (ক্যানোনাইজড) করেছে। কিয়েভ পেচারস্ক লাভ্রায় সংরক্ষিত ধ্বংসাবশেষের মধ্যে প্রাচীন ইতিহাসকারের অংশ দেখা যেতে পারে। ২৭ অক্টোবর তাঁর ভোজ দিবস হিসাবে পালন করা হয়। ২৮ সেপ্টেম্বর (কিয়েভ গুহার শ্রদ্ধেয় পিতৃদের সিনাক্সিস)-এ কিয়েভ গুহা লাভরা-র অন্যান্য সাধুদের সঙ্গে তাঁকেও স্মরণ করা হয়) গ্রেট লেন্টের দ্বিতীয় রবিবারও স্মরণ করা হয়।
কুপার'স বেকারী
কুপার'স বেকারী একটি বাংলাদেশি চেইন রুটিঘর। ১৯৮৪ সালে ঢাকা-ভিত্তিক এই সংস্থাটি ব্রিটিশ প্রবাসী ডগলাস কুপার এবং তাঁর স্ত্রী সুফিয়া কুপার প্রতিষ্ঠা করেছিলেন।
এটি শুরু হয়েছিল মাত্র একটি ছোট আউটলেট এবং একটি কারখানা দিয়ে যা এখন ঢাকা এবং চট্টগ্রামে এক ডজনেরও বেশি আউটলেট পরিচালনা করে এবং এটি ঘরোয়া খাবারের জন্য শহরাঞ্চলে একটি জনপ্রিয় নাম। আশুলিয়ায় ঢাকার উপকণ্ঠে এর একটি কারখানা রয়েছে। সংস্থাটি ডগলাস এবং সুফিয়া কুপারের সন্তান দুই ভাই জন এবং সাইমন কুপার দ্বারা পরিচালনা করেন।
শেখ জামাল ধানমন্ডি ক্লাব ক্রিকেট দল
শেখ জামাল ধানমন্ডি ক্লাব একটি বাংলাদেশি ক্রিকেট দল যারা ঢাকা প্রিমিয়ার ডিভিশন ক্রিকেট লিগে লিস্ট এ এবং ঢাকা প্রিমিয়ার ডিভিশন টোয়েন্টি ২০ ক্রিকেট লিগে টুয়েন্টি২০ ম্যাচ খেলে থাকে। দলটি ঢাকা প্রিমিয়ার ডিভিশন টোয়েন্টি ২০ ক্রিকেট লিগের বর্তমান চ্যাম্পিয়ন। দলটি শেখ জামাল ধানমন্ডি ক্লাবের ক্রিকেট দল।
সব কুশল মঙ্গল
সব কুশল মঙ্গল ২০২০ সালে মুক্তিপ্রাপ্ত ভারতীয় হিন্দি ভাষার রোমান্টিক-কৌতুক চলচ্চিত্র, যা করণ বিশ্বনাথ কাশ্যপ পরিচালনা করেছেন এবং অক্ষয় খান্নার পাশাপাশি দুই নবাগত অভিনয়শিল্পী প্রিয়াঙ্ক শর্মা এবং রিভা কিষণ অভিনয় করেছেন।  এটি ২০২০ সালের ৩রা জানুয়ারি তারিখে মুক্তি পেয়েছিল।
লোভা
লোভা (Lo, Klo, Glo) হলো পেমাকোতে বসবাসকারী চীনা-তিব্বতি ভাষাভাষিদের একটি মিলন। পেমাকো হলো তিব্বতের একটি দক্ষিণ-পূর্বাঞ্চল। এই অঞ্চলটি তিব্বতের মেইনলিং, নিঙচির মেডগ ও জাঁয়ু প্রদেশ এবং শানানের লুনজে প্রদেশ দ্বারা গঠিত। এরা খুবই অখ্যাত, তবে খুবই সাধারণ তিব্বতীয়। এদেরকে চীনের সরকার সরকারীভাবে ৫৬তম জাতি হিসেবে ঘোষণা করেছে।
অধিকাংশ লোভা লোক আধুনিককালে তিব্বত স্বায়ত্তশাসিত অঞ্চলের অংশ হিসেবে আখ্যায়িত করা হয়, আসলে তারা নিজেদের মাঝে বিভিন্ন অভ্যন্তরীণ নাম রয়েছে, বিভিন্ন ভাষায় কথা বলে এবং সংস্কৃতিগতভাবে নিজেদেরকে একক সত্ত্বার অধিকারী বলে পরিচয় দেয় না। দুটি প্রধান জাতি যাদেরকে লোভা বলা হয় তাদের মধ্যে রয়েছে মিশমি লোক পিনয়িন, যারা ইদু মিশমি ভাষায় কথা বলে। আর যারা আবো তানির আঞ্চলিক ভাষায় কথা বলে তাদেরকে অরুণাচল প্রদেশের ভেতরের দিকে পদওয়া যায়, এটি মূলত ভারতের একটি রাজ্য যেটি চীন দাবি করেছিল।
অন্যান্য সম্প্রদায় যাদেরকে লোভা হিসেবে পরিচয় দেয়া হয় তাদের মধ্যে হলো তাগিন লোক, তারা বাঙ্গনি-তাগিন ভাষায় কথা বলে।
ইতিহাস
বর্তমানের যে জায়গায় লোভা লোকেরা বসবাস করে সেটি মধ্যযুগে লোইয়ু(বা Luoyu, lho-yul, ལྷོ༌ཡུལ་) নামে পরিচিত ছিল। লোইয়ু বর্তমানে তিব্বতের একটি জায়গার নাম এবং লোইয়ুর নিম্নাংশ ভারতের অরুণাচল প্রদেশে অবস্থিত। ৭ম শতাব্দীতে লোইয়ু তিব্বতের অধিকারে আসে।
ভাষা
চীনের তিব্বতে বসবাসকারী লোভা জাতির লোকেরা তিনটি অবোধ্য তিব্বতি-বার্মান ভাষায় কথা বলে। যেমন: দিগারো পরিবারের ইদু মিশমি, উত্তরের তানি গোষ্ঠীর আদি ভাষা এবং পশ্চিমা তানি গোষ্ঠীর নাহ ভাষা। এই ভাষাগুলো অরুণাচল প্রদেশে বেশি ব্যবহৃত হয়।
পোশাক এবং পরিচ্ছেদ
ইদু লোভার একটি উপজাতি হলো বেবেজিয়া মিয়মি। বেবেজিয়া মিশমি মহিলারা কাপড় বুনতে পারদর্শী ও তারা অসাধারণ ব্লাউজ বানিয়ে থাকে।
সংস্কৃতি এবং ধর্ম
তারা তিব্বতিদের সাথে বিভিন্ন জিনিস যেমন ভাল্লুকের নখ, প্রাণীদের চামড়া, মুখোষ বিক্রি করতো এবং তিব্বতিদের কাছ থেকে চাষের জিনিসপত্র, উল, লবণ, কাপড় কিনত। যার কারণে তাদের পোশাকে তিব্বতি নকশা রয়েছে।
দেবতাদের খুশি করার জন্য রেহ নামে এক ধরনের অনুষ্ঠান আয়োজন করা হতো, সংস্কৃতিগতভাবে বিশ্বাস করা হতো তারা শান্তি ও উন্নয়ন নিয়ন্ত্রণ করে।
লোভা ছেলেদেরকে অল্প বয়সে শিকারের প্রশিক্ষণ দেয়া হয়। নারীরা তাদের পিতা ও স্বামীদের থেকে কোন সম্মান পেত না।
লোভারা একটি উষ্ণ আবহাওয়া অনুভব করে।
রন্ধনশৈলী
লোভা রন্ধনশৈলী অঞ্চলভেদে বিভিন্ন হয়। প্রধান খাবার হলো যব দ্বারা তৈরি বড়া, ভাত এবং বাজরা। তিব্বতের কাছাকাছি সম্প্রদায়ের লোকেরা আলু, চা এবং মসলাদার খাবার খেয়ে থাকে। বিভিন্ন অনুষ্ঠানে লোভা লোকেরা মদ পান করে ও গান গেয়ে উৎযাপন করে। মাখনের চা তাদের প্রিয় পানীয়। কিন্তু লবণের অভাবে তাদের মাঝে সার্বজনীন রোগ গলগন্ড ছিল। অনেকে বধির ও কালা হিসেবে জন্মগ্রহণ করত। এই রোগের জন্য তাদের জনসংখ্যা বর্তমান সময়ে অনেক কমে গিয়েছে। কম জনসংখ্যার কারণে, তারা অনেকে তিব্বতি বা অরুণাচল প্রদেশের জাতিদের সাথে আন্তবিবাহ সংগঠিত হয়।
পুলিশ কমিশনার
পুলিশ কমিশনার মেট্রোপলিটন পুলিশের প্রধান। সাধারণত তিনি বিসিএস পুলিশ ক্যাডারের তৃতীয় গ্রেডের সদস্য। বাংলাদেশের পদমর্যাদা ক্রম অনুযায়ী পুলিশ কমিশনারের পদমর্যাদা ২২ নম্বরে। পুলিশের ডেপুটি ইন্সপেক্টর জেনারেলদের মধ্য হতে পুলিশ কমিশনার নিয়োগ দেওয়া হয়। যদিও সম্প্রতি ঢাকা মেট্রোপলিটন পুলিশের কমিশনারের পদকে গ্রেড-১ এ উন্নীত করা হয়েছে। মেট্রোপলিটন এলাকায় তাদের দপ্তর অবস্থিত।
ময়মনসিংহ বাদে অন্য সাতটি বিভাগীয় এবং গাজীপুর শহরের আইনশৃঙ্খলা রক্ষায় মেট্রোপলিটন পুলিশ গঠন করা হয়েছে। ১৯৭৬ সালে প্রথম ঢাকা মেট্রোপলিটন পুলিশ গঠিত হয়। পরবর্তীতে অন্য ছয়টি বিভাগীয় শহরে আরো ছয়টি এবং গাজীপুরে পৃথক মেট্রোপলিটন পুলিশ ফোর্স গঠিত হয়। মেট্রোপলিটান পুলিশের তালিকা:
নিয়োগ
পুলিশ কমিশনার বাংলাদেশ সিভিল সার্ভিসের (পুলিশ ক্যাডার) তৃতীয় গ্রেডের সদস্যদের মধ্য থেকে নিয়োগ দেওয়া হয়। স্বরাষ্ট্র মন্ত্রণালয় উপ মহাপুলিশ পরিদর্শকদের পুলিশ কমিশনার হিসেবে নিয়োগ, পদায়ন ও বদলি করে থাকে।
তথ্যসূত্র
১। ফৌজদারি কার্যবিধি, ১৮৯৮ http://bdlaws.minlaw.gov.bd/act-75.html
২। পুলিশ আইন, ১৮৬১ http://bdlaws.minlaw.gov.bd/act-12.html
ইনডিপেনডেন্ট টেলিভিশন
ইন্ডিপেন্ডেন্ট টেলিভিশন একটি উপগ্রহ-ভিত্তিক বাংলা ভাষার টেলিভিশন চ্যানেল। এটির স্টুডিও ঢাকার তেজগাঁয়ে। এটি একটি সংবাদভিত্তিক চ্যানেল। মার্চ, ২০১০ সালে বাংলাদেশ সরকারের কাছ থেকে সম্প্রচারের জন্য আনুষ্ঠানিকভাবে লাইসেন্স পায়। এটি বাংলাদেশের অন্যতম বৃহত্তম কোম্পানি বেক্সিমকোর মালিকানাধীন।
বাংলার ঐতিহ্যবাহী ক্রীড়াসমূহ
বাংলার ঐতিহাসিক অঞ্চলে (বর্তমান পূর্ব ভারতের অংশ ও বাংলাদেশ) বিভিন্ন ধরনের ঐতিহ্যবাহী গ্রামীণ ক্রীড়া বা খেলা রয়েছে। এই ক্রীড়াসমূহ সাধারণত ঘরের বাইরে খেলা হয় এবং বাড়ির চারপাশে বিদ্যমান উৎস থেকে সংগৃহীত খুব সীমিত সংস্থান সহ অনুষ্ঠিত হয়। আজকাল নগরায়ণের সাথে অনেক ঐতিহ্যবাহী ক্রীড়াসমূহ খেলার প্রবণতা কমে যাচ্ছে।
কাবাডি
থাম্ব|কাবাডি খেলার দৃশ্য কাবাডি বাংলার অন্যতম জনপ্রিয় খেলা। বর্তমানে কাবাডি আন্তর্জাতিক ভাবেও খেলা হয়। এই খেলা সাধারণত কিশোর থেকে শুরু করে প্রাপ্তবয়স্ক সব ধরনের ছেলেরা খেলে থাকে। সাধারণত বিশেষ উৎসব বা পালা-পার্বনে বেশ আড়ম্বরপূর্ণ ভাবে কাবাডি খেলার আয়োজন করা হয়। কাবাডি বাংলাদেশের জাতীয় খেলা। বাংলাদেশ স্বাধীন হওয়ার পর বাংলাদেশে কাবাডি ফেডারেশন গঠিত হয়েছে। পূর্বে কেবল মাত্র গ্রামে এই কাবাডি খেলার প্রচলন দেখা গেলেও বর্তমানে সব জায়গায় কাবাডি খেলা প্রচলিত হয়েছে।
১৯৭৮ নালে ভারত, বাংলাদেশ, নেপাল, শ্রীলঙ্কা ও বার্মার প্রতিনিধিদের উপস্থিতিতে এশিয়ান কাবাডি ফেডারেশন গঠিত হয়। ১৯৮০ সালের ফেব্রুয়ারি মাসে কলকাতায় প্রথম এশিয়ান কাবাডি প্রতিযোগিতা অনুষ্ঠিত হয়। এভাবে আস্তে আস্তে কাবাডি খেলা জনপ্রিয় হয়ে উঠে।
এক্কা-দোক্কা বা কিত-কিত
এক্কাদোক্কা বাংলাদেশের মেয়েদের অত্যন্ত জনপ্রিয় একটি খেলা।
খেলার উপকরণ
মাটির ভাঙ্গা হাড়ি বা কলসির টুকরা দিয়ে তৈরি চাড়া বা ঘুটি।
খেলার স্থান
বাড়ির উঠান কিংবা খোলা জায়গা। আয়তাকার দাগ কেটে খেলা হয় এক্কাদোক্কা। আয়তাকার ঘরের মধ্যে লম্বালম্বি দাগ টেনে দুইটি ও আড়াআড়ি দাগ টেনে তৈরি করা হয় আরো চারটি খোপ।
খেলার নিয়ম
পর্যায়ক্রমে এক এক করে প্রতিটি ঘরে চাড়া ছুঁড়ে ফেলতে হয়। তারপর এক পায়ে লাফ দিয়ে দাগে পায়ের স্পর্ষ এড়িয়ে ঐ চাড়া পায়ের আঙ্গুলের টোকার সাহায্যে ঐ ঘর থেকে বের করে বাইরে আনতে হয়। চাড়া ছোঁড়ার পর নির্দিষ্ট ঘরের বাইরে পড়লে,দাগের উপর পড়লে,পা দাগে লাগলে,চাড়া আঙ্গুলের টোকার ফলে কোন দাগের উপর পড়লে কিংবা দুই পাশের রেখা পার হয়ে গেলে খেলোয়াড় আউট হয়ে যায়। ফলে খেলার সুযোগ পায় দ্বিতীয় জন। এভাবে পর্যায়ক্রমে যে আগে সব ঘর পার হয়ে আসতে পারে সে এক্কাদোক্কা খেলায় জিতে যায়।
অঞ্চলভেদে ভিন্নতা
বাংলাদেশের বিভিন্ন অঞ্চলে এক্কাদোক্কা খেলার নিয়মে কিছু কিছু ভিন্নতা পরিলক্ষিত হয়। যেমন: নিচের দিকে না তাকিয়ে চাড়া কপালের উপর রেখে ঘর অতিক্রম করা, দাগে পা পড়লে আউট হওয়া আবার কোথাও দম নিয়ে শেষ ঘরটি পার হয়ে না ঘুরে চাড়াটি ছুড়ে মারা হয়।
গোল্লাছুট
গোল্লাছুট বাংলাদেশের কিশোর-কিশোরীদের অন্যতম জনপ্রিয় খেলা। গ্রাম ছাড়াও বাংলাদেশের শহরাঞ্চলেও এই খেলা ব্যাপক প্রচলিত। ঢাকা, ময়মনসিংহ, ফরিদপুর, মাদারীপুর, বরিশাল, খুলনা, পাবনায় এই খেলার প্রচলন সবচেয়ে বেশি। এই খেলা বাইরে অর্থাৎ স্কুলের মাঠ অথবা খোলা জায়গায় শিশুরা খেলে থাকে। গোল্লাছুট খেলায় দুটি দল থাকে। মাটিতে এক জায়গায় গর্ত করে একটি লাঠি পুতে তাকে কেন্দ্র হিসেবে ধরা হয়, এই লাঠিকে কেন্দ্র করে বৃত্ত তৈরি করে ২৫/৩০ ফুট দূরে আরো একটি রেখা টেনে সীমানা নির্ধারন করা হয়। বৃত্ত তৈরি করে ঘুরতে হয় বলে একে “গোল্লা” এবং আঞ্চলিক ভাষায় ছুট হলো দৌড়ানো। এভাবেই খেলার নাম হয়েছে গোল্লাছুট।
অপরদিকে দৌড়ে কাঠি স্পর্শ করার আগেই বিপক্ষ দলের খেলোয়াড়রা যদি ওই দলের কোন খেলোয়াড়কে স্পর্শ করতে পারে তাহলে সে এই দানে (পর্ব) খেলা থেকে বাদ যাবে। এভাবে শেষ পর্যন্ত দলপতিরও দৌড়ে কাঠি স্পর্শ করতে হবে। কোন খেলোয়াড়ই লক্ষ্যে পৌঁছতে না পারলে প্রতিপক্ষ খেলোয়াড়রা দান পায়।
ডাংগুলি
ডাংগুলি বাংলাদেশ ও উত্তর ভারতের অন্যতম জনপ্রিয় গ্রামীণ খেলা। সাধারণত কিশোর বয়সী ছেলেরা এই খেলা খেলে। উত্তরভারতে এর নাম গোলি ডাণ্ডা। ক্রিকেট আসার পর এর জনপ্রিয়তা অনেকটাই ম্রীয়মান হয়ে এসেছে। বাংলাদেশে অঞ্চলভেদে খেলাটি ড্যাংবাড়ি, গুটবাড়ি, ট্যামডাং, ভ্যাটাডান্ডা ইত্যাদি নামে পরিচিত।
খেলার উপকরণ দু'টি- একটি দেড় থেকে দুই ফুট লম্বা লাঠি (ডাং বা ডাণ্ডা), অপরটি গুলি যা নামে গোল মনে হলেও গোল নয়, আসলে প্রায় দুই ইঞ্চি লম্বা আরেকটি ছোট লাঠি যার দুই প্রান্ত কিছুটা সূঁচালো করা থাকে।
খেলার নিয়মাবলী
ডাণ্ডা দিয়ে গুলির সূচালো প্রান্তে মারলে তা লাফিয়ে ওঠে। তার পর সেই লাফানো অবস্থায় তাকে দ্বিতীয় বার ডাণ্ডা দিয়ে মেরে অনেক দূরে পাঠাতে হয়।
বিপদ
গুলিটি চোখে লেগে অনেক সময়ই দুর্ঘটনা ঘটে। দ্বিতীয়বার মারার পর এর তীব্র বেগ ও সূচালো প্রান্তের চোট এই খেলাকে দুর্ঘটনাপ্রবণ করেছে।
রাজা-চোর-মন্ত্রী-সিপাহী
রাজা-চোর-মন্ত্রী-সিপাহী সাধারণত ছেলে-মেয়েদের মধ্যে খেলা হয়। এই খেলাটি খেলতে সাধারণত চারজন খেলোয়াড়ের প্রয়োজন হয়। রাজা, মন্ত্রী, চোর ও সিপাহী চারটি ছোট কাগজে লেখা হয়। পয়েন্টগুলি এই চরিত্রগুলির জন্য সাধারণত রাজার ১০০০ পয়েন্ট, মন্ত্রীর ৫০০ পয়েন্ট, সিপাহীর ১০০ পয়েন্ট এবং চোরের 0 পয়েন্ট বরাদ্দ থাকে। ভাঁজ করার পরে এই চিটগুলি চারজন খেলোয়াড়ের মাঝখানে নিক্ষেপ করা হয় যারা তারপর একে একে সংগ্রহ করে। যে খেলোয়াড় রাজা পায় সে মন্ত্রীকে আদেশ দেয় বাকি দুই খেলোয়াড়ের মধ্যে কে চোর তা খুঁজে বের করার জন্য। মন্ত্রী সঠিকভাবে চোর খুঁজে পেলে পয়েন্ট পায়, অন্যথায় মন্ত্রীর পয়েন্ট শূন্য হবে এবং মন্ত্রীর পয়েন্ট চোরে যাবে। রাউন্ড এভাবে চলতে থাকে এবং পয়েন্ট একটি নোটে রেকর্ড করা হয়। শেষ করার জন্য, পয়েন্টগুলি সংযোজন করা হয় এবং সর্বাধিক পয়েন্ট সহ খেলোয়াড়কে বিজয়ী ঘোষণা করা হয়।
মার্বেল বা গুলি
মার্বেল খেলার জন্য কমপক্ষে দুইজন খেলোয়াড় দরকার হয়। তিন, চার, পাঁচ, বা সাতজন মিলেও খেলা যায়। পরিষ্কার সমতল ভুমি এই খেলার জন্য উপযোগী। প্রথমে দুইটি একটি রেখা টানতে হয়। রেখা থেকে চার-পাঁচ হাত দূরে একটি গর্ত করতে হয় যেন একটি মার্বেল সেই গর্তে বসতে পারে। আঞ্চলিক ভাষায় রেখাটিকে ‘জল্লা’(কোথাও ‘জই’ নামে পরিচিত) এবং গর্তটিকে ‘কেপ’ বলে। জল্লার বাইরে পা রেখে প্রত্যেকে একটি করে মার্বেল কেপ এ ফেলার চেষ্টা করে। যার মার্বেল কেপ এ পড়ে বা সবচেয়ে কাছে যায় সে প্রথম দান পায়। সবাই প্রথম যে দান পায় তার হাতে ২/৩/৪টি করে মার্বেল জমা দেয়। সে মার্বেলগুলো ছকের বাইরে বসে সামনের দিকে ওই গর্তের আশপাশে আলতো করে ছড়িয়ে দেয়। এরপর অন্য খেলোয়াড়রা একটা নির্দিষ্ট মার্বেলকে বলে ‘বাদ’। অর্থাৎ ওই মার্বেল ছাড়া বাকি যে কোন একটি মার্বেলকে অন্য একটি মার্বেল ছেড়ে দিয়ে স্পর্শ করতে হবে। যদি এমনটা পারে তাহলে ওই দান সে জিতে যায়। আর না পারলে পরবর্তী জন একইভাবে খেলার সুযোগ পায়। তবে ‘বাদ’ দেয়া মার্বেল কিংবা অন্য একাধিক মার্বেলকে ছুড়ে দেয়া মার্বেল স্পর্শ করলে ওই খেলোয়াড়কে জরিমানা দিতে হয় এবং দান জেতার জন্য পরবর্তী খেলোয়াড় জরিমানা হওয়া মার্বেলসহ সেগুলো ছড়িয়ে দিয়ে খেলতে থাকে।